CELEX: 32019D0568
Language: hu
Date: 2019-04-08 00:00:00
Title: A Tanács (EU) 2019/568 végrehajtási határozata (2019. április 8.) az Egységes Szanálási Testület egy tagjának kinevezéséről

10.4.2019   
               
               
                  HU
               
               
                  Az Európai Unió Hivatalos Lapja
               
               
                  L 99/38
               
            
         A TANÁCS (EU) 2019/568 VÉGREHAJTÁSI HATÁROZATA
         (2019. április 8.)
         az Egységes Szanálási Testület egy tagjának kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendeletre (1) és különösen annak 56. cikke (6) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     A Bizottság 2018. december 5-én, az Egységes Szanálási Testület (a továbbiakban: a Testület) plenáris ülésen való meghallgatását követően elfogadta a Testület tagságára pályázó, előválogatott jelöltek listáját, és azt az Európai Parlament elé terjesztette.
                  
               
                     (2)
                  
                  
                     A Tanácsot ugyanezen a napon tájékoztatták az előválogatott jelöltek listájáról.
                  
               
                     (3)
                  
                  
                     A 806/2014/EU rendelet 56. cikke (6) bekezdésének megfelelően a Testület teljes tagjainak megbízatása öt évre szól.
                  
               
                     (4)
                  
                  
                     A Bizottság 2019. január 30-án javaslatot fogadott el Sebastiano LAVIOLA-nak a Testület tagjává történő kinevezéséről, és jóváhagyás céljából benyújtotta azt az Európai Parlamentnek.
                  
               
                     (5)
                  
                  
                     Az Európai Parlament 2019. március 14-án jóváhagyta a javaslatot,
                  
               ELFOGADTA EZT A HATÁROZATOT:
         
            1. cikk
            A Tanács a 2019. május 1-jétől számított ötéves időszakra Sebastiano LAVIOLA-t az Egységes Szanálási Testület teljes tagjává nevezi ki.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Luxembourgban, 2019. április 8-án.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  HL L 225., 2014.7.30., 1. o.